Na osnovu člana 94. Zakona o osnovnom odgoju i obrazovanju (“Službene novine Kantona Sarajevo” br. 23/17, 33/17, 30/19, 34/20 i 33/21), člana 106. Pravila JU OŠ “ŠIP” i člana 24. Zakona o zaštiti od požara i vatrogastva («Službene novine FBiH“ broj 64/09“), Školski odbor na sjednici održanoj 27.03.2023. godine *donosi*

# P R A V I L N I K

**O PROTIVPOŽARNOJ ZAŠTITI I OBEZBJEĐENJU OBJEKTA JU OŠ „ŠIP“ SARAJEVO**

# I. OPĆE ODREDBE

**Član 1.**

Pravilnikom o zaštiti od požara (u daljnjem tekstu: Pravilnik), utvrđuje se:

1. Organizovanje zaštite od požara u OŠ ”ŠIP” Sarajevo (u daljnjem tekstu: Škola);
2. Mjere zaštite od požara kojima se otklanja ili smanjuje opasnost od nastajanja požara;
3. Organizovanje i način obavljanja unutrašnje kontrole sa aspekta provedbe mjera zaštite od

požara, te ovlaštenja i dužnosti radnika koji obavljaju tu kontrolu;

1. Način upoznavanja radnika prilikom stupanja na rad ili rasporeda s jednog radnog mjesta na drugo o opasnostima od požara na tom radnom mjestu kao i način obuke radnika za sprovođenje mjera zaštite od požara i rukovanja opremom i sredstvima za gašenje požara te vođenje evidencije o tome;
2. Obaveze tijela upravljanja, direktora, radnika zaduženih za održavanje u ispravnom stanju opreme i sredstava za dojavu i gašenje požara, drugih radnika za provedbu mjera zaštite od požara i učenika, te odgovornosti zbog nepridržavanja propisanih ili naređenih mjera zaštite od požara;
3. Dužnosti radnika u slučaju nastanka požara;
4. Vrsta i količina opreme i sredstava za dojavu i gašenje požara, raspored opreme i sredstava, te radnje i rokovi u vezi njihovog održavanja;
5. Način pribavljanja sredstava za provedbu mjera zaštite od požara;
6. Druga pitanja u vezi zaštite od požara.

# Član 2.

1. Zaštita od požara organizuje se i provodi u svim građevinama, građevinskim dijelovima i prostorima škole (u daljnjem tekstu: imovina škole), u skladu sa odredbama Zakona o zaštiti od požara (u daljem tekstu: Zakon), drugim propisima donesenim na temelju zakona, planom zaštite od požara i odredbama ovog Pravilnika.
2. Ukoliko ovim Pravilnikom nisu regulisana neka pitanja iz oblasti zaštite od požara, primjenjivat će se neposredno propisi iz stava (1) ovog člana.

# Član 3.

1. Odredbe ovog Pravilnika primjenjuju se na sve radnike škole koji zasnuju radni odnos na neodređeno i određeno vrijeme, učenike, kao i sve ostale osobe koje se poslom ili slučajno zateknu u prostorijama škole.
2. Ako se radnik škole ne pridržava odredbi Pravilnika čini povredu radne obaveze.

# II . ZAŠTITA OD POŽARA

**Član 4.**

Zaštita od nastanka požara u građevinama, građevinskim dijelovima i prostorima škole obuhvata organizovanje i druge mjere i radnje koje imaju zadaću:

* otklanjanje uzroka i smanjenja opasnosti od nastajanja požara, eksplozija i sl.
* otkrivanje i gašenje požara te poduzimanje potrebnih mjera radi sprječavanja širenja

požara, odnosno bržeg gašenja požara,

* spašavanje ljudi, imovine škole i dr.
* pružanja pomoći i otklanjanje posljedica uzrokovanih požarom.

# Član 5.

Škola je posebno obavezna:

* održavati u ispravnom stanju uređaje, opremu i sredstva za dojavu, gašenje i sprječavanje

širenja požara te druge zaštitne uređaje i instalacije,

* držati opremu, uređaje i sredstva za gašenje požara na mjestima koja su vidljiva i

najpogodnija za brzo djelovanje u slučaju nastanka požara,

* upoznati sve radnike i učenike s opasnostima nastanka požara, provedenim mjerama zaštite od požara i načinom upotrebe uređaja, opreme i sredstava za gašenje požara,
* predvidjeti mjere kojima je svrha uklanjanje uzroka požara i kontrolisati njihovu provedbu,
* odrediti i obilježiti prolaze za brzu evakuaciju ljudi i imovine u slučaju nastanka požara.

# MJERE ZAŠTITE OD POŽARA

**Član 6.**

Radi otklanjanja uzroka zbog kojih može nastati požar, otklanjanja ili smanjenja opasnosti od nastajanja i širenja požara, omogućavanja gašenja požara, u ustanovi se utvrđuju i ostvaruju mjere zaštite od požara, i to:

* + zapaljiva osnovna i druga sredstva, tvari sklone samozapaljivanju, otrovne ili nagrizajuće tvari ili tvari koje se mogu zapaliti ili eksplodirati zbog djelovanja vode ili kisika, upaljive tekućine i sl., mogu se držati ili skladištiti u propisano izvedenom i zaštićenom prostoru, spremnicima, ormarima, policama i sl.,
	+ u svim građevinama, građevinskim dijelovima i prostorijama (u daljnjem tekstu: građevine i prostori), zabranjuje se korištenje uređaja i aparata koji mogu prouzrokovati nastajanje i širenje požara (grijalice i sl.),
	+ postrojenja, uređaji, električne, plinske, ventilacijske, toplinske, gromobranske i druge instalacije u građevinama i prostorima škole moraju biti izvedene prema tehničkim normativima, normama i uputama proizvođača, o čemu škola mora posjedovati dokumentaciju o ispravnom stanju,
	+ prilikom projektiranja i izvođenja radova, adaptacije i rekonstrukcije, na postojećim građevinama, projektiranja i izgradnji novih građevina, ugradnje sredstava, uređaja i opreme, škola je dužna postupiti u skladu odredbi zakona i propisima donesenim na temelju zakona,
	+ za izvedene stabilne instalacije namjenjene za gašenje ili dojavu požara te druge zaštitne uređaje i instalacije koje služe za sprečavanje nastanka i širenja požara i eksplozija, škola je dužna pribaviti ispravu od ovlaštene pravne osobe o ispravnom djelovanju tih instalacija i uređaja i zapisnik o obavljenom pregledu ovlaštene pravne osobe i dati ih na uvid komisiji za tehnički pregled,
	+ odmah prestati s upotrebom građevine, postrojenja, uređaja, instalacija i dr. ako se

njihovim preuređenjem ne može otkloniti nestanak koji može prouzrokovati požar,

* + ukloniti zapaljive tvari koje su ugrađene u konstruktivne elemente građevine ili kojima su obrađene horizontalne i vertikalne površine izlaza i izlaznih puteva ako ti elementi predstavljaju opasnost za nastajanje ili brzo širenje požara,
	+ građevine i prostori škole moraju biti opskrbljeni uređajima, opremom i sredstvima za gašenje požara (hidrantski vodovi, stabilni ili pokretni uređaji za gašenje požara i druga oprema),
	+ dimnjaci, dimovodni objekti i ložišta (kotlovnice) čiste se redovno
	+ na tavanima i u potkrovljima zabranjuje se držanje materijala, opreme i uređaja koji mogu

uzrokovati požar,

* + u svim građevinama i prostorima zabranjuje se držanje predmeta koji mogu uzrokovati

nastajanje požara ili eksplozije,

* + vatrogasni pristupi (prilazni putevi, ulazi, izlazi, prolazi u svim građevinama i prostorima škole) moraju biti slobodni za brz i siguran izlazak iz ugrožene građevine ili prostora te operativni vatrogasni rad,
	+ prostor oko hidranta (vanjskih i unutrašnjih) mora biti slobodan, a u zimsko doba vanjski

hidrant mora biti očišćen od snijega, leda i sl. i propisno vidno označen,

* + kvar na sistemu za dobavu vode i hidrantskoj instalaciji obavezno odmah otklanja stručni radnik,
	+ obavezno je vidljivo označiti mjesto na kojem se nalazi glavni zasun za otvaranje-zatvaranje vode.

# Član 7.

U svim građevinama i prostorima ustanove zabranjuje se:

* + loženje peći drvima, ugljenom i sl.
	+ držanje opasnih i zapaljivih tvari u blizini ložišta, peći i sl.
	+ korištenje improviziranih električnih osigurača i instalacija mogućih uzročnika požara, posebno u građevini ili prostoru škole označenom kao mogući požarni sektor,
	+ držanje zapaljivih i opasnih tvari na zabranjenim mjestima u školi,
	+ pušenje i bacanje pepela u drvene ili kartonske kutije ili posude,
	+ bacanje opušaka cigareta ili šibica u košare za papir, te kutije ili posude od drveta ili kartona,
	+ upotreba zapaljivih i opasnih tvari za čišćenje u blizini otvorene vatre,
	+ obavljanje određenog posla u građevini ili prostoru škole (lakiranje, pretakanje zapaljivih tekućina i sl.), bez prethodnog provođenja mjere zaštite od požara,
	+ koristiti plinske peći, bojlere i druge uređaje bez prethodne provjere ispravnosti od strane

ovlaštene pravne osobe.

# Član 8.

U radionicama , spremištima, laboratorijima, i sl., provode se posebne mjere zaštite od požara, ako

zakonom nije drugačije određeno.

Mjerama iz stava 1.ovoga člana određuje se:

* + zabrana upotrebe otvorene vatre (pušenje, zavarivanje, svjetiljke s otvorenim plamenom,

otvorena ložišta, elektroinstalacije koje nisu u sigurnosnoj izvedbi),

* + električne, ventilacijske i toplinske instalacije i uređaje treba neprekidno držati u

ispravnom stanju i provjeravati,

* + prostorije iz stava 1.ovog člana redovno održavati, pospremati, čistiti, provjetravati i nadzirati,
	+ onemogućiti ubacivanje predmeta izvana u radionice, spremišta, laboratorije, i sl. koje bi mogli prouzrokovati požar,
	+ obavezno postavljanje odgovarajućeg broja vatrogasnih aparata, a prema potrebi i drugih

uređaja i opreme u skladu sa zakonom i propisima donesenim na temelju zakona,

* + hodnici stubišta, izlazi, prolazi i prilazi prostorima iz stava 1.ovog člana moraju biti uvijek slobodni za brz i siguran prilaz i izlazak.

# Član 9.

1. Za vrijeme radnog vremena u građevini i prostorima škole uvodi se dežurstvo radi zaštite od nastanka požara i eksplozija.
2. Ako se u građevini ili prostoru ustanove održava veći skup kojem je prisutan veći broj osoba, uvodi se posebno dežurstvo.
3. Radnici zaduženi za dežurstvo iz stava 1.i 2.ovog člana moraju biti osposobljeni za rukovanje i upotrebu sredstava za zaštitu od požara, znati raspored tih sredstava u građevini i prostorima škole, potrebne telefonske brojeve za dojave i intervencije, imati ključeve prostorija koje se zaključavaju i poznavati sve sporedne i nužne izlaze iz građevine i prostora ustanove.

# ORGANIZOVANJE I NAČIN UPRAVLJANJA UNUTRAŠNJE KONTROLE

**Član 10.**

1. Radi provedbe mjera zaštite od požara u školi se organizuje unutrašnji nadzor.
2. Unutrašnji nadzor nad provođenjem mjera obavlja radnik zadužen i odgovoran za provođenjem mjera zaštite od požara na način i u rokovima propisanim zakonom i propisima donesenim na temelju zakona i ovim Pravilnikom.

# Član 11.

1. Nadzor nad ispravnošću električnih, gromobranskih i plinskih instalacija na zahtjev škole obavlja ovlašteno preduzeće ili radnja odnosno druga pravna osoba u skladu sa zakonom i propisima donesenim na temelju zakona.
2. O ispravnosti instalacija iz stava 1. ovog člana škola mora posjedovati dokumentaciju

ovlaštenog preduzeća ili radnje.

1. Ispitivanje ispravnosti sistema za gašenje ili dojavu požara vrši se najmanje dva puta godišnje. O ispitivanju ispravnosti sistema mora postojati dokumentacija sa datumom pregleda i nedvosmislenom konstatacijom o ispravnosti.

# Član 12.

1. Nadzor nad radom uređaja centralnog grijanja (instalacije i kotlovnice) obavlja ovlašteni radnik škole svakodnevno tokom rada uređaja, te periodično.
2. Periodični pregled mora se obaviti najmanje jednom u godinu dana.

# Član 13.

Radnik zadužen i odgovoran za provođene mjera zaštite ima sljedeća ovlaštenja i dužnosti:

* + upoznati svakog radnika prilikom stupanja na rad ili rasporeda s jednog radnog mjesta na drugo s opasnostima od požara na tom radnom mjestu i u školi te mjerama zaštite na radnom mjestu i u školi,
	+ organizovati obuku radnika, te ih obučiti u rukovanju opremom, uređajima i sredstvima za

gašenje požara,

* + kontrolisati ispravnost svih instalacija, sistema za dojavu i gašenje požara, uređaja, opreme

i sredstava namjenjenih zaštiti od požara,

* + provjeravati upotrebljivost opreme i sredstava za gašenje požara, te o uočenim nepravilnostima izvjestiti direktora (odmah),
	+ voditi brigu da se odmah ili u najkraćem roku otklone uočene nepravilnosti i dovedu u ispravno stanje neispravni sistemi za dojavu i gašenje požara u skladu sa zakonom i propisima donesenim na temelju zakona,
	+ vodi brigu o održavanju vatrogasnih aparata, izboru novih vatrogasnih aparata, te njihovom pravilnom rasporedu,
	+ u slučaju nastanka požara dužan je odmah izvijestiti nadležnu policijsku upravu, direktora, odnosno najbližu vatrogasnu jedinicu, centar za obavještavanje i uzbunjivanje ili drugo nadležno tijelo, jedinice lokalne samouprave i uprave,
	+ u slučaju nastanka većeg požara nalaže spašavanje radnika, učenika, djece i imovine te

rukovodi gašenjem požara do dolaska direktora odnosno vatrogasne jedinice,

* + u slučaju neposredne opasnosti od nastajanja i širenja požara poduzima mjere za

otklanjanje tih opasnosti,

* + u građevinama i prostorima škole postavlja pismena upozorenja o sigurnosnim mjerama.

# Član 14.

1. Direktor ustanove posebnom odlukom određuje radnika odgovornog za provođenje mjera

zaštite od požara.

1. Odlukom iz stava 1. ovog člana direktor utvrđuje ovlaštenja i dužnosti radnika odgovornog za

provođenje mjera zaštite od požara u skladu sa članom 13. ovog Pravilnika.

# UPOZNAVANJE I OBUKA RADNIKA

**Član 15.**

Obavezno je najmanje jednom u dvije godine izvršiti obuku i provjeru znanja iz oblasti zaštite od požara

svih zaposlenih lica prema posebnom programu obuke.

# Član 16.

1. Upoznavanje i obuka radnika vrši se putem odgovarajućih predavanja i kroz praktičnu obuku,

a prema posebnom programu obuke.

1. Obuku mogu vršiti odgovarajuće stručne organizacije ili stručni radnici.
2. Nakon izvršene obuke radnika vrši se provjera znanja radnika (usmeno ili pismeno

testiranjem).

# OBAVEZE I ODGOVORNOSTI ORGANA UPRAVLJANJA, DIREKTORA, RADNIKA I UČENIKA

**Član 17.**

Za ostvarivanje i unapređivanje mjera zaštite od požara u okviru dužnosti i zadaća utvrđenih zakonom i ovim Pravilnikom, odgovorni su:

* + organ upravljanja,
	+ direktor,
	+ radnici, svaki u okviru poslova radnog mjesta na koje je raspoređen, te učenici.

# Član 18.

Organ upravljanja škole u okviru svoje nadležnosti:

* + donosi Pravilnik o zaštiti od požara i prati njegovo provođenje, odlučuje o sredstvima za

provođenje mjera zaštite od požara,

* + razmatra izvještaje (zapisnik, rješenje) tijela nadzora (inspektora za zaštitu od požara policijskih uprava i Ministarstva u sjedištu, policijskih uprava i drugih nadležnih tijela, preduzeća i radnji) nad provođenjem mjera zaštite od požara I nalaže da se utvrđene nepravilnosti otklone u naloženom roku,
	+ vrši i druge poslove u vezi sa zaštitom od požara u skladu sa zakonom i propisima donesenim na temelju zakona.

# Član 19.

Direktor u okviru svoje nadležnosti ima ove dužnosti:

* + osigurava provođenje Pravilnika o zaštiti od požara,
	+ organizuje i provodi mjere zaštite od požara u skladu sa zakonom i propisima donesenim na temelju zakona,
	+ na osnovu stanja provođenja mjera zaštite od požara predlaže tijelu upravljanja mjere koje treba poduzeti, kontrolira njihovu provedbu odnosno brine o izvršavanju donijetih odluka,
	+ preko radnika odgovornih za primjenu mjere zaštite od požara ostvaruje nadzor nad provođenjem mjera zaštite od požara,
	+ podnosi zahtjev za pokretanje prekršajnog postupka zbog povrede radne obaveze protiv radnika koji ne provodi propisane mjere zaštite ili se ne pridržava propisanih odnosno naređenih mjera zaštite od požara,
	+ odgovara za održavanje u ispravnom stanju sistema za dojavu i gašenje požara odnosno vatrogasne opreme i uređaja za gašenje požara, te za održavanje u ispravnom stanju svih instalacija i postrojenja u školi,
	+ osigurava otklanjanje nepravilnosti koje prilikom nadzora utvrdi nadležno tijelo,
	+ vrši i druge poslove u vezi zaštite od požara u skladu sa zakonom i propisima donesenim na temelju zakona.

# Član 20.

1. Radnici ustanove imaju sljedeće dužnosti i zadaće u pogledu zaštite od požara:
	* upoznati se sa opasnostima od požara na radnom mjestu i u školi odnosno sa mjerama

zaštite od požara na radnom mjestu i u školi,

* + upoznati se sa opremom i sredstvima za gašenje požara,
	+ upoznati se sa odgovornošću zbog nepridržavanja propisanih mjera zaštite od požara

- prisustvovati usmenom i praktičnom upoznavanju (obuci) koje se organizira za radnike ustanove radi upoznavanja s opasnostima od požara, mjerama zaštite te upotrebe vatrogasne opreme, uređaja i sredstava za gašenje požara,

* + tokom rada, a naročito nakon završetka radnog vremena otkloniti sve moguće uzročnike

požara (ugasiti vatru, isključiti mašine i sl.),

* + održavati i u ispravnom stanju koristiti sigurnosne uređaje i lična zaštitna sredstva,
	+ ne bacati opuške cigareta ili šibice u košare za papir, drvene ili kartonske kutije,
	+ obratiti pažnju na miris nagorjelih instalacija kod električnih strojeva i drugih uređaja,
	+ o kvarovima i drugim nedostacima odmah izvjestiti radnika zaduženog i odgovornog za

provođenje mjera zaštite od požara,

* + predlagati direktoru poduzimanje određenih mjera i radnji namjenjenih otklanjanju mogućih uzroka nastajanja požara.
1. Svaki učenik dužan je pridržavati se obaveza određenih ovim Pravilnikom.

# DUŽNOSTI RADNIKA U SLUČAJU NASTANKA POŽARA

**Član 21.**

1. Svaki radnik škole u skladu sa odredbama zakona i propisima donesenim na temelju zakona i odredbama ovog Pravilnika, u slučaju nastanka požara ili neposredne opasnosti od nastanka požara, dužan je:
	* odmah otkloniti opasnost od nastanka požara,
	* ugasiti požar ako to može učiniti bez opasnosti za sebe ili druge radnike.
	* ako radnik ne može sam ugasiti požar, dužan je odmah izvjestiti direktora ili radnika zaduženog za provođenje mjera zaštite od požara odnosno u slučaju njihove odsutnosti najbližu vatrogasnu jedinicu, policijsku upravu, stanicu, ispostavu ili centar za obavještavanje i uzbunjivanje, odnosno drugo tijelo lokalne samouprave ili uprave,
	* radnici koji su primjetili požar ili su pozvani u pomoć radi nastanka požara, obavezni su odmah svim raspoloživim vatrogasnim aparatima ili drugom odgovarajućom opremom, uređajima i sredstvima ugasiti nastali požar,
	* broj radnika na mjestu požara odnosno požarnom sektoru ovisi o procjeni direktora

odnosno osobe koja rukovodi gašenjem požara i trenutnoj požarnoj situaciji,

* + pomagati vatrogasnoj jedinici u gašenju požara,
	+ dati potrebne podatke o predmetima ili osobama koji mogu poslužiti za utvrđivanje uzroka

požara.

1. Svaki učenik dužan je pomagati u otklanjanju opasnosti od nastanka požara u skladu sa odlukom direktora.

# Član 22.

1. Radnik škole odgovoran je za provođenje mjera zaštite od požara utvrđenih ovim Pravilnikom.
2. Radnik koji svojom krivnjom ne provede propisane mjere zaštite, ne pridržava se propisanih mjera zaštite od požara, te dužnosti u slučaju nastanka požara čini težu povredu radne obveze u skladu sa Pravilnikom o radu i pravnoj odgovornosti.
3. Odgovornost iz stava 2. ovog člana ne isključuje krivičnu i materijalnu odgovornost.

# Član 23.

1. Neposrednim gašenjem požara do dolaska vatrogasne jedinice rukovodi direktor.
2. U slučaju iz stava 1.ovog člana direktor na temelju procjene požarne situacije organizira dopremu vatrogasnih aparata, druge opreme i sredstava za gašenje požara na mjesto gašenja, te organizuje raspored radnika i njihovo sudjelovanje u gašenju požara;
	* nalaže da se odmah započne s gašenjem požara;
	* nalaže isključenje električne struje i plina: upotrebu ličnih zaštitnih sredstava;
	* uklanjanje zapaljivih tvari iz požarnog sektora,
	* poduzima mjere za sprečavanje širenja požara;
	* poduzima mjere za sprečavanje nastanka panike,
	* nalaže i organizira udaljavanje učenika, djece, radnika i imovine iz zgrade,
	* s mjesta gašenja požara udaljava radnike koji nemaju zadatak u gašenju požara,
	* poduzima potrebne mjere kako bi se sačuvali tragovi i predmeti koji mogu poslužiti za

utvrđivanje uzroka nastanka požara.

# Član 24.

Škola je dužna nakon požara upotrebljenu opremu, uređaje i druga sredstva dovesti u ispravno stanje.

# UREĐAJI I OPREMA ZA GAŠENJE POŽARA

**Član 25.**

1. U svim građevinama i prostorima škole postavlja se vatrogasna oprema, uređaji i sredstva za

gašenje požara.

1. Vatrogasnu opremu, uređaje i sredstva za gašenje požara iz stava 1. ovog člana čine: vatrogasni aparati i sistemi za dojavu i gašenje požara ukoliko posebnim propisom nije drugačije utvrđeno.

# Član 26.

1. Vatrogasni aparati postavljaju se na sljedeća mjesta u školi :
	* lako dostupna mjesta,
	* na hodnicima,
	* laboratoriji,
	* radionici,
	* biblioteci
	* kotlovnici.
2. Jedinični vatrogasni aparati mogu biti : prah 9 kg, prah 6 kg i CO2 5 kg.
3. Škola trenutno posjeduje vatrogasne aparate u prahu od 6 kg, 9 kg i CO2-5 kg, te hidrante za vodu.
4. Svaki vatrogasni aparat mora biti označen naljepnicom. Bušenjem rupe na naljepnici treba označiti dan, mjesec i godinu izvršenog pregleda.
5. Prilikom zamjene naljepnice, kod periodičnog pregleda, na novu naljepnicu treba prenijeti godinu prethodnog kontrolnog ispitivanja.

# Član 27.

U građevinama i prostorijama škole moraju se postaviti vatrogasni aparati i u slučaju kad imaju

ugrađenu stabilnu instalaciju za gašenje požara i hidrantsku mrežu.

# Član 28.

1. Hidrantska mreža mora biti projektovana i tako izvedena da prilikom gašenja požara mlaz

može doprijeti do svake građevine i svako dijela prostora škole.

1. Mreža iz stava 1. ovog člana mora osigurati odgovarajući pritisak i protok vode dovoljan za djelotvorno gašenje požara. Suha hidrantska mreža mora imati odgovarajuću nepropusnost i prohodnost cjevovoda koja će osigurati brzo i djelotvorno gašenje.

# Član 29.

Pregled i ispitivanje ispravnosti vatrogasnih aparata i hidrantske mreže obavlja se na sljedeće načine:

* + svakodnevno se vrši vizualni pregled ispravnosti vatrogasnih aparata i hidrantske mreže,
	+ dva puta godišnje (svakih šest mjeseci) obavlja se periodični pregled vatrogasnih aparata i

hidrantske mreže,

* + kontrolno ispitivanje vatrogasnih aparata i hidrantske mreže obavlja ovlašteno preduzeće ili radnja,
	+ ovlašteno preduzeće ili radnja, obavezno je o izvršenom periodičnom pregledu voditi evidenciju, a o kontrolnom ispitivanju sačiniti izviještaj, te dostaviti školi u roku od 8 dana od izvršenog periodičnog pregleda odnosno kontrolnog ispitivanja.

# Član 30.

Sredstva za provedbu mjere zaštite od požara osiguravaju se u godišnjem proračunu škole, u

skladu sa godišnjim planom i programom rada.

# PRIJELAZNE I ZAVRŠNE ODREDBE

# Član 31.

Izmjene i dopune Pravilnika provode se na način i u postupku utvrđenom za njegovo donošenje.

# Član 32.

Pravilnik stupa na snagu osmog dana od dana usvajanja od strane Školskog odbora i objave na oglasnoj ploči škole.

Broj:652/23 **Predsjednik Školskog odbora**

Sarajevo, 27.03.2023. godine

 Irhad Čovrk